recursal/SuperWikiNEXT-32B huggingface dataset:
**ক্লিওপাত্রা ইউরিদিকে** (গ্রিক: Κλεοπάτρα Εὐρυδίκη; জন্ম - ৩৫৩ খ্রিস্টপূর্বাব্দ [সম্ভবত] - মৃত্যু ৩৩৬ খ্রিস্টপূর্বাব্দ) ম্যাসিডন শাসনকারী আর্গিয়াদ রাজবংশের রাজা দ্বিতীয় ফিলিপের রাণী ছিলেন।

সংক্ষিপ্ত জীবনী
---------------

ক্লিওপাত্রা দ্বিতীয় ফিলিপের সেনাপতি আত্তালোসের ভ্রাতুষ্পুত্রী ছিলেন। দ্বিতীয় ফিলিপ সম্ভবতঃ ৩৩৮ খ্রিস্টপূর্বাব্দে নিজের ৪৫ বছর বয়সে তখন মাত্র ষোড়শী এই কন্যাকে বিবাহ করেন ক্লিওপাত্রা ইউরিদিকের যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ তিনি পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রার মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তার মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে ক্ষুব্ধ আলেকজান্ডার তার মায়ের সাথে রাজ্য হতে চলে যান ও তার মামা এপাইরাসরাজ প্রথম আলেকজান্ডারের কাছে আশ্রয় গ্রহণ করেন। পরে ভুল বোঝাবুঝির অবসান ঘটলে মাস ছয়েক পর তারা আবার ম্যাসিডনে ফিরে আসেন। ফিলিপ ও ক্লিওপাত্রার ইউরোপা নামক এক কন্যা ও কারানোস নামক এক পুত্রসন্তানের জন্ম হয়। তবে এই নিয়ে বিতর্ক আছে। এফ স্টেয়েলিন প্রমুখ ঐতিহাসিকদের দাবি, ক্লিওপাত্রার একটিই মাত্র সন্তান ছিল, সদ্যোজাত কন্যা ইউরোপা। কারানোস বলে আলেকজান্ডারের যে সৎভাই'এর উল্লেখ পাওয়া যায় তার সাথে ক্লিওপাত্রার সম্পর্ক ছিল না। প্রাচীন গ্রিক ঐতিহাসিক সাতিরোসের সাক্ষ্য এই মতই সমর্থন করে; রোমান ঐতিহাসিক জাস্তিনাসও শুধুমাত্র এক কন্যার হত্যারই উল্লেখ করেছেন। ক্লিওপাত্রা বিবাহের পর ইউরিদিকে নাম গ্রহণ করেন। ৩৩৬ খ্রিস্টপূর্বাব্দে দ্বিতীয় ফিলিপের মৃত্যুর পর তার অপর পত্নী অলিম্পিয়াস ইউরোপা ও কারানোসকে হত্যা করলে ক্লিওপাত্রা ইউরিদিকে আত্মহত্যা করেন।

তথ্যসূত্র
---------

1. ↑  Green, Peter; *Alexander of Macedon: 356-323 B.C. A Historical Biography*; Berkeley & Los Angeles; University of California Press; 1991.
2. 1 2  Roisman, Joseph; Worthington, Ian (২০১০)। *A Companion to Ancient Macedonia*। John Wiley & Sons। আইএসবিএন 1-4051-7936-8।
3. 1 2  McCarty, Nick (২০০৪)। *Alexander the Great*। Camberwell, Victoria: Penguin। আইএসবিএন 0-670-04268-4।
4. ↑  Satyrus, FHG III 161, Fragment 5 bei Athenaios 13, 557e; Plutarch, *Alexander* 9, 11; Iustinus 9, 7, 5
5. ↑  Junianus Justinus, *Epitome of Pompeius Trogus*, ix. 7
6. ↑  Felix Stähelin: Kleopatra 12). In: *Paulys Realencyclopädie der classischen Altertumswissenschaft* (RE). Band XI,1, Stuttgart 1921, Sp. 734 f; Siegfried Lauffer: *Alexander der Große*. 3. Auflage, München 1993, আইএসবিএন ৩-৪২৩-০৪২৯৮-২, S. 35f.; 39f.
7. ↑  Satyrus, FHG III 161, Fragment 5 bei Athenaios 13, 557e
8. ↑  Iustinus 9, 7, 5.

বহিঃসংযোগ
---------

* Literatur von und über Marcus Iunianus Iustinus im Katalog der Deutschen Nationalbibliothek. সংগৃহীত ৭ আগস্ট, ২০১৫।
**দ্বিতীয় আলেকজান্ডার** (গ্রিক: Ἀλέξανδρος) আর্গিয়াদ রাজবংশের রাজা ছিলেন, যিনি ৩৭১ খ্রিস্টপূর্বাব্দ হতে ৩৬৯ খ্রিস্টপূর্বাব্দ পর্য্যন্ত ম্যাসিডন শাসন করেন।

সিংহাসনলাভ
----------

দ্বিতীয় আলেকজান্ডার আর্গিয়াদ রাজবংশের রাজা তৃতীয় আমুনতাস ও তাঁর পত্নী প্রথম ইউরিদিকের পুত্র ছিলেন। ৩৭১ খ্রিস্টপূর্বাব্দে পিতার মৃত্যুর পর যুবক দ্বিতীয় আলেকজান্ডার ম্যাসিডনের সিংহাসনলাভ করেন। শাসনভার গ্রহণ করেই তাঁকে উত্তর-পশ্চিম দিক থেকে ইলিরিয়দের আক্রমণ ও পূর্বদিক থেকে পাউসানিয়াস নামক সিংহাসনের দাবীদারের আক্রমণের সম্মুখীন হতে হয়। পাউসানিয়াস ম্যাসিডনের বেশ কিছু শহর দখল করে রাজধানী পেল্লা আক্রমণের চেষ্টা শুরু করলে, দ্বিতীয় আলেকজান্ডার এথেন্সের সেনাপতি ইফিক্রাতিসের সহায়তায় তাঁকে পরাজিত করেন।

থেসালির গৃহযুদ্ধ
----------------

থেসালির অ্যালিউয়াদাই পরিবারের অনুরোধে দ্বিতীয় আলেকজান্ডার থেসালির গৃহযুদ্ধে জড়িয়ে পড়েন। তিনি থেসালির রাজধানী লারিসা ও অন্যান্য শহরগুলি অধিকার করে নেন ঠিকই কিন্তু প্রতিশ্রুতিভঙ্গ করে সেখানে সেনা মোতায়েন করেন। এরফলে থিবসের সেনাপতি পেলোপিদাস ম্যাসিডনের বাহিনীর বিরুদ্ধে যাত্রা করে তাঁদের থেসালি থেকে হঠিয়ে দেন। দ্বিতীয় আলেকজান্ডারের উচ্চাকাঙ্খী ভগ্নীপতি টলেমিকে সমর্থন করে পেলোপিদাস দ্বিতীয় আলেকজান্ডারের ওপর চাপ সৃষ্টি করেন এবং এথেন্সের পরিবর্তে থিবসের সঙ্গে সম্পর্ক স্থাপনে বাধ্য করেন। এই সময় দ্বিতীয় আলেকজান্ডার তাঁর হাতে তাঁর কনিষ্ঠ ভ্রাতা দ্বিতীয় ফিলিপকে সমর্পণ করতে বাধ্য হন। সিংহাসন লাভের দুইবছরের মধ্যে ভগ্নীপতি টলেমি তাঁকে হত্যা করেন।

তথ্যসূত্র
---------

1. 1 2  Smith, William (১৮৬৭)। "Alexander II"। William Smith। *Dictionary of Greek and Roman Biography and Mythology*। **1**। Boston: Little, Brown and Company। পৃষ্ঠা 118–119।
2. ↑  Diodorus Siculus (২০০৪)। "Diodorus Siculus, Library"। www.perseus.tufts.edu। সংগ্রহের তারিখ জানুয়ারি ১৭, ২০১১।

|  |
| --- |
| ম্যাসিডনের দ্বিতীয় আলেকজান্ডার **আর্গিয়াদ রাজবংশ** |
| রাজত্বকাল শিরোনাম |
| পূর্বসূরীতৃতীয় আমুনতাস | **ম্যাসিডনের রাজা**৩৭১-৩৬৯ খ্রিস্টপূর্বাব্দ | উত্তরসূরীতৃতীয় পেরদিক্কাস |
|

| * দে
* স
ম্যাসিডনের রাজা |
| --- |
| আর্গিয়াদ | 
* ক্যারানোস
* কোইনোস
* টাইরিম্মাস
* প্রথম পেরদিক্কাস
* প্রথম আর্গাইওস
* প্রথম ফিলিপ
* প্রথম এরোপস
* প্রথম আলকেতাস
* প্রথম আমুনতাস
* প্রথম আলেকজান্ডার
* দ্বিতীয় আলকেতাস
* দ্বিতীয় পেরদিক্কাস
* প্রথম আর্কেলাওস
* ক্রাতেরোস
* ওরেস্তেস
* দ্বিতীয় এরোপস
* দ্বিতীয় আর্কেলাওস
* দ্বিতীয় আমুনতাস
* পাউসানিয়াস
* দ্বিতীয় আর্গাইওস
* তৃতীয় আমুনতাস
* দ্বিতীয় আলেকজান্ডার
* তৃতীয় পেরদিক্কাস
* চতুর্থ আমুনতাস
* দ্বিতীয় ফিলিপ
* তৃতীয় আলেকজান্ডার
* তৃতীয় ফিলিপ
* চতুর্থ আলেকজান্ডার

 | Vergina SunVergina Sun |
**নগোমেতনি ক্লুব অসিয়েক** (ক্রোয়েশীয়: Nogometni Klub Osijek, ইংরেজি: FC Osijek; এছাড়াও **ফুটবল ক্লাব অসিয়েক**, **এফসি অসিয়েক** অথবা শুধুমাত্র **অসিয়েক** নামে পরিচিত) হচ্ছে অসিয়েক ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৪৭ সালের ২৭শে ফেব্রুয়ারি তারিখে প্রতিষ্ঠিত হয়েছে। এফসি অসিয়েক তাদের সকল হোম ম্যাচ অসিয়েকের স্তাদিওন গ্রাদস্কি ভ্রতে খেলে থাকে; যার ধারণক্ষমতা হচ্ছে ১৭,০৬১। বর্তমানে এই ক্লাবের ম্যানেজারের দায়িত্ব পালন করছেন ইভিৎসা কুলেশেভিচ এবং সভাপতির দায়িত্ব পালন করছেন ইভান মেশত্রোভিচ। ক্রোয়েশীয় রক্ষণভাগের খেলোয়াড় মিলে শকোরিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি অসিয়েক এপর্যন্ত ৬টি শিরোপা জয়লাভ করেছে; যার মধ্যে ৫টি যুগোস্লাভ দ্বিতীয় লীগ এবং ১টি ক্রোয়েশীয় কাপ শিরোপা রয়েছে।

অর্জন
-----

* **যুগোস্লাভ দ্বিতীয় লীগ**

**বিজয়ী (৫)**: ১৯৫২–৫৩, ১৯৬৯–৭০, ১৯৭২–৭৩, ১৯৭৬–৭৭, ১৯৮০–৮১
* **ক্রোয়েশীয় কাপ**

**বিজয়ী (১)**: ১৯৯৮–৯৯
*রানার-আপ (১)*: ২০১১–১২

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১২ জুলাই ২০২০।
2. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১২ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১২ জুলাই ২০২০।
4. ↑  "ফুটবল ক্লাব অসিয়েক: বর্তমান দল"। *ট্রান্সফারমার্কেট*। সংগ্রহের তারিখ ১২ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব অসিয়েক** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ক্রোয়েশীয়)
* উয়েফা.কমে ফুটবল ক্লাব অসিয়েক (ইংরেজি)

টেমপ্লেট:ফুটবল ক্লাব অসিয়েক
টেমপ্লেট:ক্রোয়েশীয় প্রথম ফুটবল লীগ

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**ফুসবলক্লুব ফ্লায়ারআলার্ম আডমিরা ওয়াকার** (ইংরেজি: FC Admira Wacker Mödling; এছাড়াও **ফুটবল ক্লাব আডমিরা ওয়াকার মোডলিং**, **ফুটবল ক্লাব আডমিরা ওয়াকার**, **এফসি আডমিরা ওয়াকার মোডলিং** অথবা শুধুমাত্র **আডমিরা ওয়াকার** নামে পরিচিত) হচ্ছে মোডলিং ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৫ সালে প্রতিষ্ঠিত হয়েছে। আডমিরা ওয়াকার তাদের সকল হোম ম্যাচ মোডলিংয়ের বিএসএফজেড-এরিনায় খেলে থাকে; যার ধারণক্ষমতা হচ্ছে ১০,৬০০। বর্তমানে এই ক্লাবের ম্যানেজারের দায়িত্ব পালন করছেন জোনিমির সোলদো এবং সভাপতির দায়িত্ব পালন করছেন ফিলিপ টনহাউসার। অস্ট্রীয় গোলরক্ষক আন্ড্রেয়াস লাইটনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আডমিরা ওয়াকার এপর্যন্ত ১৬টি শিরোপা জয়লাভ করেছে; যার মধ্যে ৯টি অস্ট্রীয় ফুটবল বুন্দেসলিগা, ৬টি অস্ট্রীয় কাপ এবং ১টি অস্ট্রীয় সুপার কাপ রয়েছে।

অর্জন
-----

* **অস্ট্রীয় চ্যাম্পিয়ন: ৯**

আডমিরা ভিয়েনা (৮): ১৯২৬–২৭, ১৯২৭–২৮, ১৯৩১–৩২, ১৯৩৩–৩৪, ১৯৩৫–৩৬, ১৯৩৬–৩৭, ১৯৩৮–৩৯, ১৯৬৫–৬৬
ওয়াকার ভিয়েনা: ১৯৪৬–৪৭
* **অস্ট্রীয় কাপ: ৬**

আডমিরা ভিয়েনা (৫): ১৯২৭–২৮, ১৯৩১–৩২, ১৯৩৩–৩৪, ১৯৬৩–৬৪, ১৯৬৫–৬৬
ওয়াকার ভিয়েনা: ১৯৪৬–৪৭
* **অস্ট্রীয় সুপার কাপ: ১**

আডমিরা / ওয়াকার ভিয়েনা: ১৯৮৯

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৮ জুলাই ২০২০।
2. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৮ জুলাই ২০২০।
3. ↑  "বর্তমান দল"। *ট্রান্সফারমার্কেট*। সংগ্রহের তারিখ ৮ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব আডমিরা ওয়াকার মোডলিং** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (জার্মান)

টেমপ্লেট:ফুটবল ক্লাব আডমিরা ওয়াকার মোডলিং
টেমপ্লেট:অস্ট্রীয় ফুটবল বুন্দেসলিগা

প্রবেশদ্বার: ফুটবল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
ধাতব টেনশি
টেনশি ব্যবহার করে একজন ব্যক্তি স্ক্র্যাপার দিয়ে জালের মধ্য দিয়ে উপাদানগুলি ঠেলে দিচ্ছেন
**টেনশি** (উচ্চারিত "ট্যামি", ভারতীয় রান্নায় ড্রাম চালনি বা চালনি নামেও পরিচিত) হল একটি রান্নাঘরের পাত্র, যা কিছুটা ফাঁদের ড্রামের মতো আকৃতির এবং ছাঁকনি, গ্রাটার বা খাদ্য কল হিসাবে কাজ করে। টেনশির ধাতু বা কাঠের তৈরি একটি নলাকার প্রান্ত থাকে, যা সূক্ষ্ম ধাতু, নাইলন বা ঘোড়ার চুলের জালের মাধ্যমে একটি চাকতিকে সহায়তা করে। একটি ব্যবহার করার জন্য, বাবুর্চি একটি পাত্রের উপরে টেনশি রাখে ও উপাদানটিকে জালের মাঝখানে ছেঁকে রাখার জন্য যোগ করে। তারপরে একটি স্ক্র্যাপার বা মস্তক ব্যবহার করে খাবারটি ঠেলে দেওয়া হয়। মধ্যযুগ থেকে টেনশি ব্যবহার হয়ে আসছে।

যেহেতু টেনশির জালটি সমতল, তাই অনুভূমিক গতির সাথে স্ক্র্যাপিং করে অল্প প্রচেষ্টায় নীচের চাপ প্রয়োগ করা যেতে পারে। অভ্যন্তরীণ হুপের উপরের দিকে একটি টেনশি ব্যবহার করা উচিত, প্রথমত কারণ এটি আরও বেশি ধারণ করে ও দ্বিতীয়ত যাতে নীচের বাটিটি জালের পরিবর্তে হুপের উপর নির্ভর করে। টেনশি অন্যান্য পাত্রের তুলনায় টালা ও ঝাঁঝরি সূক্ষ্ম উপাদানগুলিকে ছেঁকে নেয় এবং ছেঁকে দেওয়া উপাদানের গঠন সমানভাবে সামঞ্জস্যপূর্ণ।

টেনশি আকারে ৬ থেকে ১৬ ইঞ্চি (১৫ থেকে ৪১ সেমি) পর্যন্ত হয় এবং জালটি বিভিন্ন গেজে পাওয়া যায়। নাইলন জাল তারের চেয়ে বেশি স্থিতিস্থাপক ও এর আকৃতি আরও ভাল রাখে। ফলের পিউরিগুলির জন্য এটি ব্যবহার করার জন্য সর্বোত্তম (বিশেষত মাঝারি-মোটা) জাল, যা তারের কারণে বিবর্ণ ও বিকৃত হতে পারে। একটি তারের জাল নাইলনের চেয়ে তীক্ষ্ণ ও শক্তিশালী, তবে প্রত্যেকটি ব্যবহারের পরে সাবধানে শুকানো না হলে এতে মরিচা পড়বে। ঘোড়ার চুলের জালের টেনশি আগে সাধারণ ছিল, কিন্তু এখন পুরাতন দোকানের বাইরে তা খুঁজে পাওয়া খুবই কঠিন।

তথ্যসূত্র
---------

1. ↑  Dubey, Krishna Gopal (২০১০-০৯-২৭)। [[[:টেমপ্লেট:GBurl]] *The Indian Cuisine*] `|url=` এর মান পরীক্ষা করুন (সাহায্য) (ইংরেজি ভাষায়)। New Delhi: PHI Learning। পৃষ্ঠা 29। আইএসবিএন 978-8-1203-4170-8। ওএল 28375206M। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Albala, Ken (২০০৬-০৬-৩০)। [[[:টেমপ্লেট:GBurl]] *Cooking in Europe, 1250–1650*] `|url=` এর মান পরীক্ষা করুন (সাহায্য) (ইংরেজি ভাষায়)। Westport, Connecticut: Greenwood Press। পৃষ্ঠা 22। আইএসবিএন 978-0-3133-3096-4। এলসিসিএন 2006004782। ওএল 10420433M। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Scattergood, Amy (মে ৩০, ২০০৭)। "The finer things"। *Los Angeles Times*। সংগ্রহের তারিখ ২০২২-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
Antonio Snider-Pellegrini's Illustration of the closed and opened Atlantic Ocean (1858).
**ভাসমান ভূ-ভাগ তত্ত্ব** বা **মহাদেশীয় প্রবাহ** (ইংরেজি:  Continental drift) এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।

তত্ত্বের মূল ভাষ্য
------------------

১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "ত্রিশ কোটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানজিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লরেশিয়া তৈরী হয়। এদের মাঝে তৈরী হয় টেথিস সাগর। এর পরে ধীরে ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরী হয়।" যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সঞ্চারন নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে।

ইতিহাস
------

আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল।

সমালোচনা
--------

1. ওয়েগনার বলেন জোয়ার-ভাটা এবং আবর্তন শক্তি বর্তমানের তুলনায় কয়েক হাজার গুণ বেশি হলেও কোনো সঞ্চারণ সম্ভব নয়।
2. ওয়েগনারের মতে পর্বত গঠনের সময় সিয়াল এবং সীমা প্রচণ্ড চাপের সংকুচিত হয় । কিন্তু বিজ্ঞানী বুচার বলেন সিয়াল বা সীমা কোনটাই কুঞ্চিত হয়নি । কুঞ্চিত হয়েছে পাললিক শিলা স্তর।
3. ওয়েগনার প্যানজিয়া এর সঞ্চারণের সময় পুঞ্জীর সঠিক ব্যাখ্যা দিতে পারেননি ।
4. ওয়েগনারের মতে, বর্তমান দ্বীপগুলো প্রধান মহাদেশগুলো হতে বিচ্ছিন্ন হয়ে সৃষ্টি হয়েছে।  কিন্তু দীপগুলো পললের স্তরায়ন আগ্নেয়গিরির উৎক্ষেপণ বা অন্য কোনভাবেও তৈরি হতে পারে।
5. ক্যামব্রিজ বিশ্ববিদ্যালয়ের ক'জন বিজ্ঞানীর গবেষণায় দুটি মহাদেশের উপকূলভাগের গভীরতা সমান নয় বলে প্রমাণিত হয়েছে।

তত্ত্বের উন্নয়ন
----------------

তথ্যসূত্র
---------

1. 1 2  প্লেট টেকটনিক এর ক্রমবিকাশ স্টিফেন ব্রুসেট
2. ↑  প্রানীভূগোল
3. ↑  Romm, James (February 3, 1994), "A New Forerunner for Continental Drift", Nature 367 (6462): 407–408, Bibcode 1994Natur.367..407R, doi:10.1038/367407a0
4. 1 2  a b Schmeling, Harro (2004). "Geodynamik" (in German). University of Frankfurt
**লতিফ নাজেমি** (জন্ম ১৯৪৭) আফগানিস্তানের একজন পারস্য কবি ও সাহিত্য সমালোচক ।  বর্তমানে তিনিফ্রাংকফুর্ট বসবাস করছেন এবং জার্মানি রেডিও ডয়চে ভেলে কাজ করছেন।

নাজেমি আফগানিস্তানের হেরাত শহরে জন্মগ্রহণ করেছিলেন এবং কাবুল বিশ্ববিদ্যালয় থেকে স্নাতক ডিগ্রি অর্জন করেছিলেন, সেখানে তিনি পরে পাঠদান করেছিলেন।  তিনি "পারস্য সাহিত্যের" একজন শিক্ষার্থী *এবং আফগানিস্তানের আধুনিক দারি সাহিত্য* সহ এই ক্ষেত্রে বেশ কয়েকটি রচনা প্রকাশ করেছেন।

জীবন
----

লতিফ নাজেমি প্রথমে হেরাত স্কুলে গিয়েছিলেন। উচ্চ বিদ্যালয়ের পর তিনি কাবুল বিশ্ববিদ্যালয়ে ফারসি সাহিত্য ( দারি ) অধ্যয়ন করেন। তিনি ডক্টরেট ডিগ্রি লাভ করেন এবং প্রভাষক হিসাবে পরে একই বিষয়ে পড়ান। ১৯৮২ থেকে ১৯৮৪ পর্যন্ত নাজেমী বার্লিনের হাম্বোল্ট বিশ্ববিদ্যালয়ে ফারসি সাহিত্যের পাঠদান করেছিলেন। লতিফ নাজেমি ১৯৯০ সাল থেকে তার স্ত্রী এবং চার ছেলের সাথে জার্মানির ফ্রাঙ্কফুর্টে নির্বাসনে বসবাস করছেন এবং ডয়চে ভেলে রেডিও স্টেশনে কাজ করছেন।

তার কবিতা গ্রন্থ মিলাদ-ই সাবজ (গ্রিন বার্থ) ১৯৭৫ সালে প্রকাশিত হয়েছিল এবং কবিতার জন্য তিনি আফগান পুরস্কার পেয়েছিল। বহু প্রকাশিত বইয়ের পাশাপাশি লতিফ নাজেমী আফগান ও আন্তর্জাতিক সংবাদমাধ্যমেও কয়েক শতাধিক নিবন্ধ প্রকাশ করেছেন।

গ্রন্থ-পঞ্জী
------------

* দ্য গ্রিন বার্থ (মিলাদ-ই সাবজ, ১৯৭৫)
* শ্যাডো এবং মুর (সায়া ওয়া মুর্তাব, ১৯৮৭)
* ফ্রম দ্যা গার্ডেন টু দ্যা "গজল" (আজ বাঘ তা গজল, ২০০১)
* মিরর ডোন্ট লাই (2014 )।

তথ্যসূত্র
---------

1. 1 2  Faez, Sharif "Latif Nazemi: A Modern Afghan Poet and Critic"
2. ↑  "Mirrors don't lie on BBC Persian"[*স্থায়ীভাবে অকার্যকর সংযোগ*]

বহিঃসংযোগ
---------

* *ডামী বা নাজেমি* প্রোগ্রাম
**শ্রীরামকৃষ্ণ আশ্রম** হল রামকৃষ্ণ মঠ ও মিশনের একটি শাখাকেন্দ্র। এই কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরের নিমপীঠে অবস্থিত।

ইতিহাস
------

১৯৬০ সালে রামকৃষ্ণ মঠের সন্ন্যাসী স্বামী বুদ্ধানন্দ দক্ষিণ চব্বিশ পরগনা জেলার প্রত্যন্ত গ্রামাঞ্চলে সেবাকার্য চালানোর উদ্দেশ্যে জয়নগরের নিমপীঠে এই আশ্রমটি প্রতিষ্ঠা করেন। পশ্চিমবঙ্গের তৎকালীন মুখ্যমন্ত্রী ড. বিধানচন্দ্র রায়ের সহযোগিতায় এই আশ্রমটি স্থাপিত হয়েছিল। আশ্রম কর্তৃপক্ষ সুন্দরবন অঞ্চলে দারিদ্র্য, নিরক্ষরতা, কুসংস্কার ও বেকারত্বের সমস্যা দূর করার জন্য গ্রামোন্নয়নের কাজ করে থাকেন। এই উদ্দেশ্যে নিমপীঠ শ্রীরামকৃষ্ণ অঞ্চল এই অঞ্চলে স্কুল, দ্বীপ সেবাকেন্দ্র ও স্বাস্থ্যকেন্দ্র প্রতিষ্ঠার পাশাপাশি কৃষি গবেষণার মাধ্যমে কয়েকটি স্বনির্ভরতা প্রকল্প পরিচালনা করে থাকে। রামকৃষ্ণ বিদ্যাভবন ও নিমপীঠ সারদা বিদ্যামন্দির নিমপীঠ আশ্রমেরই অধীনস্থ দু’টি স্কুল।

তথ্যসূত্র
---------

1. ↑  "কলকাতা থেকে মাত্র দেড় ঘণ্টায় সুন্দরবনের গন্ধ"। সংগ্রহের তারিখ ফেব্রুয়ারি ২১, ২০১৯।
2. ↑  "The Role of Sri Ramkrishna Ashram, Nimpith in the Socio-economic Development of Sundarbans" (পিডিএফ)। সংগ্রহের তারিখ ফেব্রুয়ারি ২১, ২০১৯।
3. ↑  "State teams up with UNESCO for rural training programme"। সংগ্রহের তারিখ ফেব্রুয়ারি ২১, ২০১৯।
4. ↑  "Sri Ramkrishna Ashram, Nimpith"। জানুয়ারি ৩, ২০১৯ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২১, ২০১৯।
**মহানদী ইনস্টিটিউট অব মেডিক্যাল সায়েন্স অ্যান্ড রিসার্চ** হল পূর্ব ভারতের ওড়িশা রাজ্যের তালচরের একটি সরকারি মেডিকেল কলেজ, এবং এটি ভারতের মেডিকেল কাউন্সিল দ্বারা স্বীকৃত। কলেজটি ব্যাচেলর অব মেডিসিন এবং ব্যাচেলর অব সার্জারি (এমবিবিএস) ডিগ্রি প্রদান করে। কলেজটি কোল ইন্ডিয়া লিমিটেড দ্বারা প্রতিষ্ঠিত হয়েছিল।

ইতিহাস
------

সরকারি খাতের উদ্যোগ ও কোল ইন্ডিয়া লিমিটেডের সহযোগী সংস্থা মহানদী কোলফিল্ডস লিমিটেড (এমসিএল) ওড়িশা রাজ্যে একটি মেডিকেল কলেজ ও হাসপাতাল স্থাপনের প্রতিশ্রুতি পুনর্ব্যক্ত করেছিল, এবং চিকিৎসার জন্য ভারতের ন্যাশনাল বিল্ডিং কর্পোরেশনের (এনবিসিসি) সাথে একটি সমঝোতা স্মারক স্বাক্ষর করেছিল। ওড়িশা সরকার ২০২২ সালে মেডিকেল কলেজটি চালাতে সম্মত হয়, যখন এমসিএল পরিচালনার জন্য তহবিল সরবরাহ করবে।

পঠন-পাঠন
--------

কলেজটি ব্যাচেলর অব মেডিসিন এবং ব্যাচেলর অব সার্জারি (এমবিবিএস) ডিগ্রি প্রদান করে। জাতীয় যোগ্যতা ও প্রবেশিকা পরীক্ষার মাধ্যমে মেধার ভিত্তিতে কলেজে শিক্ষার্থী নির্বাচন করা হয়। বার্ষিক ১০০জন স্নাতক শিক্ষার্থী ভর্তি হয়, এবং হাসপাতালে মোট ৫০০ টি শয্যা রয়েছে।

তথ্যসূত্র
---------

1. ↑  "New Medical College Mahanadi Institute Of Medical Sciences And Research By CIL To Have 100 Seats, 500 Beds"। *AglaSem News*।
2. ↑  "MIMSAR to be managed by a reputed institute"। *The New Indian Express*।
3. ↑  "MCL medical college gets 2019 date"। *www.telegraphindia.com*।
4. ↑  Pradhan, Ashok (মে ১৩, ২০২২)। "Govt agrees to operate Talcher medical college"। *The Times of India 03:39 IST*। সংগ্রহের তারিখ মে ১৩, ২০২২।
5. ↑  "MCL to invite EoI for running medical college in Talcher"। অক্টোবর ২, ২০১৯ – Business Standard-এর মাধ্যমে।
**সামাররা** (আরবি: سامَرّاء‎‎) হচ্ছে ইরাকের একটি শহর। বাগদাদের ১২৫ কিলোমিটার (৭৮ মা) উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা, স্থাপত্য এবং শৈল্পিক রেলিক ধরে রেখেছে। ২০০৭ সালে ইউনেস্কো সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে।

ইতিহাস
------

### প্রাচীন সামাররা

নারী ভাস্কর্য, সামাররা, ৬০০০ খ্রিস্টপূর্বাব্দবার্লিনের পারগ্যামন জাদুঘরে সামাররা গামলা। কেন্দ্রের স্বস্তিকা চিহ্নের নকশা সংস্কারকৃত।চীনাদের তৈরী স্যাংকাই মৃৎ ফলক, ৯ম-১০ম শতক, সামাররাতে প্রাপ্ত ইসলামী মৃৎশিল্পে চৈনিক প্রভাবের উদাহরণ।
জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে।

এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে।

জনপ্রিয় সংস্কৃতিতে সামাররা
---------------------------

একটি রূপক আছে *সামারাতে পরোয়ানা পাওয়া* হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত, অনুবাদিত বর্ণনা করেছেন উইলিয়াম সমারসেট মম্, যেখানে মৃত্যু ভাষ্যকার এবং কেন্দ্রীয় চরিত্র উভয়ই।

তথ্যসূত্র
---------

1. ↑  UNESCO, Samarra Archaeological City,
2. ↑  "Unesco names World Heritage sites"। BBC News। ২০০৭-০৬-২৮। সংগ্রহের তারিখ ২০১০-০৫-২৩।
3. ↑  Stanley A. Freed, *Research Pitfalls as a Result of the Restoration of Museum Specimens*, Annals of the New York Academy of Sciences, Volume 376, The Research Potential of Anthropological Museum Collections pages 229–245, December 1981.
4. ↑  This is recorded in the Babylonian Talmud, Sukkah 53a.
5. ↑  "The Appointment in Samarra" (as retold by W. Somerset Maugham [1933]).
6. ↑  John O'Hara, *Appointment in Samarra*, Harcourt, Brace & Co. 1934.
**জুমা মসজিদ, নখছিভান** বা **নখছিভানের জামে মসজিদ** (আজারবাইজানি: *Naxçıvan Cümə Məscdi*)আজারবাইজানের নাখচিভানে আতাবেগস আর্কিটেকচারাল কমপ্লেক্সের একটি স্মারক নির্মাণ। ২০ শতকে ধ্বংস করা স্থাপত্যের স্মৃতিস্তম্ভটি ১৯ শতকের ছবি এবং ফটোতে নথিভুক্ত করা হয়েছে।

মারান্দ এবং উর্মিয়া মসজিদের মতো, নাখচিভানের শুক্রবার মসজিদের দেয়ালে দুটি ল্যান্সেট খিলান ছিল, যদিও এর ঘন ট্রাঙ্কের দক্ষিণ দেয়ালটি একটি কুপোলা দিয়ে আবৃত ছিল। এটি দেখায় যে ১২ শতকে আজারবাইজানের কেন্দ্রে একটি নতুন স্থানীয় ধরনের মসজিদ তৈরি এবং বিকাশ করা হয়েছিল। ছবির নথি অনুযায়ী, মসজিদের মাসকুরার তিন দিকই কলাম দিয়ে ঘেরা ছিল। কিন্তু তাদের চেহারা সম্পর্কে কোনো তথ্য নেই। এঞ্জেলগার্ড-এর মতে:

|  |
| --- |
| "এই তুর্কি মসজিদটি অ্যাশলার দিয়ে তৈরি খিলান সহ একটি দুর্দান্ত নির্মাণ এবং এর অভ্যন্তরে অনেক অলঙ্কার রয়েছে। ভবনটির একটি অংশ ইতিমধ্যে ধ্বংস হয়ে গেছে এবং বাকি অংশ ভেঙে পড়ার আশঙ্কা রয়েছে। মসজিদ থেকে প্রায় ৫০ সেজেন (প্রায় ১০৭ মিটার) দূরে একটি মিনার সহ একটি দরজা রয়েছে। মসজিদ ও দরজার মধ্যবর্তী এলাকায় সহায়ক ভবন ছিল, কিন্তু এখন আর নেই। দেখা যায় যে দরজাটি একটি টাওয়ার (মোমিন খাতুন মাজার) এর অন্তর্গত যা এটি থেকে দূরে নয়।" |

তাই এটি বিবেচনা করা যেতে পারে যে দুটি মিনার বিশিষ্ট খিলানটি শুক্রবার মসজিদের সাথে সেল এবং একটি স্তম্ভযুক্ত গ্যালারি যুক্ত এবং এটি মসজিদের আঙিনায় খোলা হয়েছে। ঐতিহাসিক সূত্র থেকে জানা যায়, আতাবেগস স্থাপত্য কমপ্লেক্সে একটি মাদ্রাসা ছিল। জুমার মসজিদের সাথে এই মাদ্রাসার সরাসরি যোগাযোগ ছিল তাতে কোন সন্দেহ নেই। এটি বিবেচনা করা হয় যে দুই-মিনার বিশিষ্ট খিলানটি আতাবেগস কমপ্লেক্সের ধর্মীয় নির্মাণের সংগ্রহস্থলের খিলান ছিল।

আতাবেগস কমপ্লেক্সের প্রথম নির্মাণ যদি প্রাসাদ এবং দিভান হয়, তবে শেষ নির্মাণটি ছিল খিলান যা শুধুমাত্র ফটোতে নথিভুক্ত করা হয়েছে। প্রাচ্য অধ্যয়নের বিজ্ঞানী এন খানিকভ ১৯ শতকে এই খিলানটি দেখেছিলেন এবং এর দরজায় অবস্থিত একটি লিগ্যাচার থেকে পড়েছিলেন যে "১১৮৭ সালে আমির নুরেদ্দিন- অশ্বারোহী বাহিনীর নেতা এবং আতাবেয়দের কর আদায়কারীর দ্বারা মসজিদটি নির্মাণের নির্দেশ দেওয়া হয়েছিল। সেই লিগ্যাচারটি "আজামি নাখচিভানির কাজ" শব্দ দিয়ে শেষ হয়েছিল। বিশাল প্রবেশদ্বার খিলানটি ছোট এবং লম্বা খিলান দিয়ে ঘেরা ছিল এবং লিগেচার বুম দ্বারা আবৃত সমানুপাতিক গঠিত খিলানের প্রান্তে নলাকার ট্রাঙ্ক সহ মিনার ছিল। নাখচিভানের এই স্মৃতিস্তম্ভটি যার মধ্যে একটি প্রথম খিলান রয়েছে, এটি ১১ এবং ১২ শতকের মাঝামাঝি আজারবাইজানীয় ধর্মীয় স্থাপত্য দ্বারা অর্জিত সর্বোচ্চ স্তরের প্রমাণ। খিলানের এমন একটি রচনা পরবর্তী শতাব্দীতে অনেক ইসলামিক দেশে প্রধান স্থাপত্য পদ্ধতিতে পরিণত হয়েছিল।

তথ্যসূত্র
---------

1. ↑  "Naxçıvan Cümə Məscidi"। ২০১৩-০১-২০ তারিখে মূল থেকে আর্কাইভ করা।
2. ↑  C. Qiyasi (১৯৯১)। *Nizami dövrünün memarlıq abidələri*। İşıq nəşriyyatı। পৃষ্ঠা 48।
**লিগ ২** (এছাড়াও বিজ্ঞাপনী পৃষ্ঠপোষকজনিত কারণে **ডোমিনো লিগ ২** নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ফরাসি পেশাদার লিগ। এই লিগটি ফরাসি ফুটবল লিগ পদ্ধতির দ্বিতীয় স্তরের ফুটবল প্রতিযোগিতা। লিগ দে ফুটবল প্রফেশনাল দ্বারা পরিচালিত লিগ ১-এ সর্বমোট ২০টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের শীর্ষ দল লিগ ১-এ উন্নীত হয়ে বং নিচের দিকের দল শম্পিওনাত ন্যাশনালে অবনমিত হয়।

লিগ ২-এর প্রতিটি মৌসুম সাধারণত আগস্ট মাস হতে মে মাস পর্যন্ত চলমান থাকে, যেখানে প্রতিটি দল ৩৮টি করে সর্বমোট ৩৮০টি ম্যাচ আয়োজিত হয়। লিগ ২-এর অধিকাংশ ম্যাচই শুক্রবার এবং সোমবার অনুষ্ঠিত হয়ে থাকে; কিছু ম্যাচ সপ্তাহের শেষে সন্ধ্যায় অনুষ্ঠিত হয়। বড়দিন উপলক্ষে দুই সপ্তাহ লিগ ২ বন্ধ থাকে,যেটি জানুয়ারি মাসের দ্বিতীয় সপ্তাহে পুনরায় শুরু হয়।

১৯৩৩ সালে, লিগ ১ প্রতিষ্ঠার এক বছর পর, *দিভিজিওঁ ২* নামের অধীনে লিগ ২ প্রতিষ্ঠা লাভ করেছিল এবং তখন থেকেই ফরাসি ফুটবলের দ্বিতীয় স্তরের লিগ হিসাবে কাজ করছে। ২০০২ সালে লিগ ২ নামে নামকরণ করার পূর্ব পর্যন্ত, এই লিগের নাম *দিভিজিওঁ ২* (অনু. বিভাগ ২) ছিল। এই লিগটি যেহেতু লিগ দে ফুটবল প্রফেশনালের একটি অংশ, তাই পেশাদারিত্বের দ্বারপ্রান্তে থাকা ক্লাবগুলোকে এই লিগে প্রতিযোগিতা করতে দেওয়া হয়। তবে, যদি কোনও ক্লাব শম্পিওনাত ন্যাশনালে অবনমিত হয়ে যায়, তবে তাদের পেশাগত অবস্থানটি অস্থায়ীভাবে বাতিল করা যেতে পারে।

সম্প্রচারক
----------

| সম্প্রচারক | মেয়াদ |
| --- | --- |
| বিইন স্পোর্টস | ২০১২–১৩ → ২০১৫–১৬ |
| ইউরোস্পোর্ট | ২০১০–১১ → ২০১১–১২ |
| ইউরোস্পোর্ট এবং নুমেরিক্যাবল | ২০০৮–০৯ → ২০০৯–১০ |

টীকা
----

1. ↑  ফরাসি : [liɡ dø]; "লিগ 2"

তথ্যসূত্র
---------

1. ↑  "Conforama signs €10m title sponsorship with France's Ligue 1"। *InsideWorldFootball*। ২১ এপ্রিল ২০১৭। সংগ্রহের তারিখ ২১ এপ্রিল ২০১৭।

বহিঃসংযোগ
---------

* প্রাতিষ্ঠানিক ওয়েবসাইট (ফরাসি)
* লিগ৩২১ ডটকম – ফরাসি ফুটবল লিগ টেবিল, রেকর্ড এবং পরিসংখ্যান উপাত্ত।
**লন্ডন নোজেস** অথবা **সোহোর সাতটি নাক** (ইংরেজি: Seven Noses of Soho) হলো লন্ডনের বিভিন্ন দালানে ছড়িয়ে থাকা কিছু শৈল্পিক স্থাপনা। এগুলো প্লাস্টার অব প্যারিস নির্মিত শিল্পীর নাকের কিছু প্রতিকৃতি বা ছাপ যেগুলোকে কিছুটা বেমানান এবং অপ্রাসঙ্গিকভাবে দেয়ালের স্বাভাবিক আকৃতি ছাপিয়ে হঠাৎ করেই বাইরে বেরিয়ে আসতে দেখা যায়। এগুলো শিল্পী রিক বাকলে ১৯৯৭ খ্রিষ্টাব্দের দিকে তৈরি করেন। প্রথমে প্রায় ৩৫ টি নাকের প্রতিকৃতি লন্ডনের *ন্যাশনাল গ্যালারি*, *টেইট ব্রিটেনের* মতো স্থানে লাগানো হলেও ২০১১ খ্রিষ্টাব্দের দিকে মাত্র ১০ টিকে অক্ষত পাওয়া যায়।

১৯৭৭ সালে লন্ডনে বিতর্কিতভাবে সিসিটিভি ক্যামেরা স্থাপনে বিরক্ত হয়ে শিল্পী ক্যামেরাগুলোর নাকের নিচে এ নাকগুলো লাগিয়ে দেন। এর কারণ সাধারণ মানুষের অজানা থাকায় নাকগুলোর আগমনের কারণ নিয়ে মানুষের ভেতর জল্পনা কল্পনা শুরু হয়। যেমন ধারণা করা হয় *অ্যাডমিরাল্টি আর্চ* এর নাকটি নেপোলিয়নকে ব্যাঙ্গ করে তৈরি করা হয়েছে যেটি স্থানীয় *হর্স গার্ড প্যারেডের* অশ্বারোহী সৈন্যরা আর্চের ভেতর দিয়ে যাবার সময় খোঁচা মেরে যেত। আরেকটি কাল্পনিক গল্প অনুযায়ী *সোহোর সাতটি নাক* শুধু তাদের সৌভাগ্য এনে দেবে যারা সাতটিকেই খুঁজে বের করতে পারবে।

এ নাকগুলো কেন্দ্রীয় লন্ডনের *অ্যাডমিরাল্টি আর্চ*, *গ্রেইট উইন্ডমিল স্ট্রিট*, *মার্ড স্ট্রিট*, *বেইটম্যান স্ট্রিট*, *ডিন স্ট্রিট*, *এনডেন স্ট্রিট* এবং *ডি'আর্বলি স্ট্রিট* এ রয়েছে বলে জানা যায়।

চিত্রশালা
---------

* অ্যাডমিরাল্টি আর্চের নাকঅ্যাডমিরাল্টি আর্চের নাক
* কুয়ো ভাদিস রেস্তোরার বাইরে ডিন স্ট্রিট এর নাক*কুয়ো ভাদিস* রেস্তোরার বাইরে *ডিন স্ট্রিট* এর নাক
* সেন্ট প্যানক্রাস রেঁনেসা হোটেলের বাইরে থাকা পূর্বের নাক*সেন্ট প্যানক্রাস রেঁনেসা হোটেলের* বাইরে থাকা পূর্বের নাক

তথ্যসূত্র
---------

1. 1 2  Ross Lydall (১৩ অক্টো ২০১১), "That's blown it! Man who put noses on London landmarks is unmasked", *Evening Standard* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Other Oddities*, Secret London, ১৭ অক্টোবর ২০১১ তারিখে মূল থেকে আর্কাইভ করা, সংগ্রহের তারিখ ১৮ অক্টো ২০১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Steve Roud (২০১০), *London Lore*, Random House, পৃষ্ঠা 93, আইএসবিএন 978-0-09-951986-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Joe Fullman (২০১০), *Frommer's London*, John Wiley & Sons, পৃষ্ঠা 291, আইএসবিএন 978-0-470-68377-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Peter Berthoud (জুন ১৭, ২০১১), *The Seven Noses of Soho Discovered*, Discovering London, মার্চ ১০, ২০১২ তারিখে মূল থেকে আর্কাইভ করা, সংগ্রহের তারিখ আগস্ট ৫, ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Gray, Michael   ওয়েব্যাক মেশিনে আর্কাইভকৃত ১৯ সেপ্টেম্বর ২০২০ তারিখে www.londonechoes.co.uk Retrieved on the 9th May 2020

বহিঃসংযোগ
---------


উইকিমিডিয়া কমন্সে **লন্ডন নোজেস** সংক্রান্ত মিডিয়া রয়েছে।

* *ওয়েমার্কিং ডট কম* এ নেলসনের বাড়তি নাক
মহাধমনীর অংশসমূহ
**মহাধমনী** বা **গ্রীবা** হচ্ছে মানব দেহের প্রধান ও সর্ববৃহৎ ধমনী। হৃৎপিণ্ডের বাম নিলয় থেকে উৎপন্ন হয়ে এটি উদর পর্যন্ত পরিব্যপ্ত হয়েছে যেখানে এটি সাধারণ ইলিয়াক ধমনী নামক দুটি ছোট শাখা ধমনীতে বিভক্ত হয়েছে। মহাধমনী সংবহন তন্ত্রের সকল অংশে অক্সিজেন সমৃদ্ধ রক্ত পরিবহন করে।

কাজ
---

মহাধমনী সংবহন তন্ত্রের অন্তর্ভুক্ত সকল অংশে, অর্থাৎ দেহের সকল অংশে রক্ত পরিবহন করে। এর একমাত্র ব্যতিক্রম হচ্ছে ফুসফুসের শ্বসন অঞ্চল। কারণ সেখানে অক্সিজেন সমৃদ্ধ রক্ত সরবরাহ করে পালমোনারি শিরা। মহাধমনীর উর্দ্ধগামী অংশ থেকে উৎপন্ন শাখা তথা উচ্চতর ভেনা ক্যাভা হৃৎপিণ্ডে, অ্যাওর্টিক আর্চ থেকে উৎপন্ন শাখা মাথা, ঘাড়, এবং বাহুতে, বক্ষপিঞ্জরের দিকে নিম্নগামী অংশ থেকে উৎপন্ন শাখা বুকে (হৃৎপিণ্ড ও শ্বসন অঞ্চল ব্যতীত), এবং উদরীয় মহাধমনী থেকে উৎপন্ন শাখাগুলো উদরাঞ্চলে অক্সিজেন সমৃদ্ধ রক্ত পরিবহন করে। সাধারণ ইলিয়াক ধমনীদ্বয়ের মাধ্যমে শ্রোণি এবং পায়ে রক্ত সরবরাহ করা হয় যা উদরীয় মহাধমনীর শাখা ধমনী।

তথ্যসূত্র
---------

1. ↑  Maton, Anthea; Jean Hopkins (১৯৯৫)। *Human Biology Health*। Prentice Hall। আইএসবিএন 978-0-13-981176-0।

বহিঃসংযোগ
---------

* উইকিঅভিধানে মহাধমনী-এর আভিধানিক সংজ্ঞা পড়ুন।
* উইকিমিডিয়া কমন্সে মহাধমনী সম্পর্কিত মিডিয়া দেখুন।
**সেস্রুমনির** (রোমান হরফ - Sessrúmnir) হল নর্স পুরাণ'এ ব্যবহৃত একটি ধারণা; এর আক্ষরিক অর্থ "বসিবার ঘর"। যতদূর সম্ভব, জাহাজের খোলের নিচের অংশে দাঁড় বাইবার জন্য সারি সারি বেঞ্চ সমন্বিত অংশটিকেই এই নামে অভিহিত করা হত।

ত্রয়োদশ শতাব্দীতে স্নোরি স্টুরলসন তাঁর রচিত *স্নোর-এডার*  *গিলফাগিনিং* ও *স্কাল্ডস্কাপারমাল* আখ্যানে শব্দটি দুটি পৃথক অর্থে মোট তিনবার ব্যবহার করেন। তারমধ্যে দু'বার (*গিলফাগিনিং*-এর ২৪তম অধ্যায় ও *স্কাল্ডস্কাপারপমাল*-এর ২০তম অধ্যায়ে) এর মাধ্যমে দেবী ফ্রাইয়ার একটি বিশাল ও সুন্দর প্রাসাদকে বোঝানো হয়েছে; স্বর্গে (প্যানথিওনে) তাঁর আবাসস্থল ফোল্কভাংরে অবস্থিত এই প্রাসাদেই দেবী ফ্রাইয়া বিভিন্ন যুদ্ধক্ষেত্রে মৃতদের আত্মার অর্ধেককে তাঁর অধীনে আশ্রয় দেন (*স্কাল্ডস্কাপারপমাল*-এর ২০তম অধ্যায়)। তৃতীয়বার এর উল্লেখ পাওয়া যায় *স্কাল্ডস্কাপার* আখ্যানেরই ৭৫ তম অধ্যায়ে। সেখানে প্রদত্ত একটি জাহাজের নামের তালিকার মধ্যে এই নামটিকেও দেখতে পাওয়া যায়।

তত্ত্বগত ধারণা
--------------

নর্স পুরাণের বিখ্যাত জার্মান অনুবাদক রুডলফ সিমেকের মতে *সেস্রুমনির* শব্দটির আদত অর্থ ছিল সারি সারি বসিবার বেঞ্চ সমন্বিত কোনও বড় ঘরবিশেষ। সেই অর্থ থেকেই শব্দটি জাহাজের খোলের নিচের অংশের ক্ষেত্রেও প্রযোজ্য হতেই পারে। এই কারণেই একই নাম নর্স পুরাণের একই আখ্যানে সম্পূর্ণ দুই পৃথক অর্থে ব্যবহৃত হতে দেখা যায়।

তথ্যসূত্র
---------

1. ↑  Orchard, Andy (1997). *Dictionary of Norse Myth and Legend*. Cassell, 1997. P. 138. আইএসবিএন ০-৩০৪-৩৪৫২০-২
2. 1 2  Rudolf Simek: *Lexikon der germanischen Mythologie*. স্টুটগার্ট (3. সংস্করণ) 2006. আইএসবিএন 978-3-520-36803-4.
3. ↑  Rudolf Simek: *Lexikon der germanischen Mythologie*. স্টুটগার্ট (3. সংস্করণ) 2006. আইএসবিএন 978-3-520-36803-4. পৃঃ - ২৮০।
**মহান আচার** হল একটি উইকান আচার যা পুরুষ ও মহিলার মধ্যে শক্তিশালী সংযোগ থেকে শক্তি আহরণের উদ্দেশ্যে প্রতীকী যৌন মিলনের সাথে জড়িত। উভয়েই বেশি শক্তি পায়।  এটি পূর্ণ কভেনের একটি অস্বাভাবিক আচার, কারণ এটি করা হয় যখন কভেনটির শক্তিশালী আধ্যাত্মিক শক্তির প্রয়োজন হয়।  প্রায়শই এটি একটি কভেনের প্রধান পুরোহিত ও পুরোহিতা দ্বারা সঞ্চালিত হয়, তবে অন্যান্য অংশগ্রহণকারীদের আচার সম্পাদনের জন্য নির্বাচন করা যেতে পারে।

মহান আচারের প্রতীকী সংস্করণ
---------------------------

সাংকেতিক সংস্করণে মহাযাজক অ্যাথেম বা পুংলিঙ্গের প্রতিনিধিত্বকারী আচারিক ছুরিটিকে একটি কাপ বা চালিসে নিমজ্জিত করেন যা স্ত্রীলিঙ্গের প্রতিনিধিত্ব করে। চ্যালিস ওয়াইন দিয়ে ভরা এবং মহাযাজক দ্বারা রাখা হয়. মহান আচারটি প্রেমিক দেবতার সাথে কুমারী দেবীর মিলনে সৃষ্টির প্রতীক, এবং এইভাবে এটি একটি উর্বরতার আচার হিসাবেও পরিচিত।[]

মহান আচারের জন্য উপলক্ষ্য
-------------------------

বিভিন্ন আচার অনুষ্ঠানে মহান আচার অনুষ্ঠানের আহ্বান জানানো হয়, যেমন উত্তর গোলার্ধে ১ মে এবং দক্ষিণ গোলার্ধে ১ নভেম্বর বেলটেনের উত্সবের সময়।

আরো দেখুন
---------

* গণচক্র
* হিরোস গামোস
* লিবার XV, দ্য নস্টিক মাস
* যৌন আচার
* ইয়াব-ইয়ুম

তথ্যসূত্র
---------

1. ↑  Wagar, Samuel, "The Wiccan Great Rite — *Hieros Gamos* in the Modern West", *Journal of Religion and Popular Culture* (Volume 21, Issue 2, Summer 2009): pages 1-38.
2. ↑   Budapest, Zsuzsanna Emese. *The Holy Book of Women's Mysteries*. Berkeley, CA: Wingbow, 1989.
3. ↑  Morrison, Dorothy (২০০১)। *The Craft: A Witch's Book of Shadows*। Llewellyn Worldwide। পৃষ্ঠা 153।
4. ↑  Hume, Lynne (১৯৯৭)। *Witchcraft and Paganism in Australia*। Melbourne University Press।
একই সঙ্গীতকর্ম বাদনকারী দুইজন পিয়ানোবাদকের আঙুলের নড়াচড়া ধারণ (ধীরগতি, শব্দহীন)।
**নড়াচড়া ধারণ** বা **গতি ধারণ** চলচ্চিত্র শিল্পে ব্যবহৃত চিত্রধারণের একটি কৌশল বিশেষ। একে ইংরেজি ভাষায় **মোশন ক্যাপচার** (ইংরেজি: Motion capture), **মোশন ট্র্যাকিং** (motion tracking) বা সংক্ষেপে **মোক্যাপ** (mocap) নামে ডাকা হয়। এই পদ্ধতিতে চিত্রধারণের সময় নড়াচড়াগুলোকে ধারণ করা হয় এবং সাথে সাথে সেগুলিকে ডিজিটাল (সাংখ্যিক) মানে রূপান্তর করে কম্পিউটার যন্ত্রে ধারণ করে রাখা হয়। মার্কিন যুক্তরাষ্ট্রের ম্যাসাচুসেটস অঙ্গরাজ্যের লরেন্স শহরে এই পদ্ধতিটি আবিষ্কৃত হয়। বিভিন্ন ক্ষেত্রে এটির ব্যবহার বিদ্যমান। যেমন: সামরিক, বিনোদন শিল্প, খেলাধূরা, এবং চিকিৎসা যন্ত্রপাতিতে। চলচ্চিত্রে এটির ব্যবহার মূলত অ্যাকশন দৃশ্যে অভিনেতা অ্যাকশন ধারণের ক্ষেত্রে, এবং সেটিকে ত্রিমাত্রিক চলমান চিত্রনির্মাণ (থ্রিডি অ্যানিমেশন) সচলভাবে উপস্থাপনার ক্ষেত্রে। যখন এই প্রক্রিয়ায় মুখমণ্ডল, আঙ্গুল, এবং অভিব্যক্তিও যোগ করা হয়, তখন এটিকে **পরিবেশনা ধারণ** (পারফরমেন্স ক্যাপচার) নামেও অভিহিত করা হয়।

তথ্যসূত্র
---------

1. ↑  দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1371/journal.pone.0050901, এর পরিবর্তে দয়া করে `|doi=10.1371/journal.pone.0050901` সহ {{সাময়িকী উদ্ধৃতি}} ব্যবহার করুন।

বহিঃসংযোগ
---------

* স্ট্যানফোর্ড (ইংরেজি)
* Motion Graphics Examples
সিরিয়াল কেবলগুলি সাধারণত আরএস-২৩২ যোগাযোগের জন্য ব্যবহৃত হয়।
**সিরিয়াল কেবল** হল একটি ধারাবাহিক যোগাযোগের প্রোটোকল ব্যবহার করে দুটি ডিভাইসের মধ্যে তথ্য স্থানান্তর এর কাজে ব্যবহৃত হয় এমন একটি তার। সংযোগকারীর ফর্ম, ব্যবহৃত বিশেষ সিরিয়াল পোর্টের উপর নির্ভর করে। দুটি ডিটিই সরাসরি সংযুক্ত করার জন্য তারের ওয়্যার্ডটি একটি নাল মডেম ক্যাবল হিসেবে পরিচিত।

কেবল বা তারের সর্বোচ্চ দৈর্ঘ্য
------------------------------

একটি তারের সর্বোচ্চ দৈর্ঘ্য, ট্রান্সমিটার এবং রিসিভার, তারের উপর বড হার, এবং ক্যাপ্যাসিট্যান্স এবং তারের বৈদ্যুতিক প্রতিবিম্বনের বৈশিষ্ট্যগুলির উপর নির্ভর করে। আরএস-২৩২ (RS-232) স্ট্যান্ডার্ড বলে যে একটি অনুবর্তী পোর্টটি ২৫০০ পিএফ এর একটি ক্যাপ্যাসিটিক লোডের জন্য সংজ্ঞায়িত সংকেত বৈশিষ্ট্যগুলি সরবরাহ করতে হবে। এটি একটি নির্দিষ্ট দৈর্ঘ্যের ক্যাবলের বা তারের সাথে সঙ্গতিপূর্ণ নয়। এমপিরিয়াম পরীক্ষা করা বিট রেট, সিরিয়াল পোর্ট, তারের প্রকার এবং দৈর্ঘ্য নির্ভরশীল যোগাযোগ প্রদান করতে পারে, কিন্তু সাধারণত আরএস-২৩২ - সামঞ্জস্যপূর্ণ পোর্টগুলির দ্বারা সর্বাধিক, তারের কয়েক মিটার মিটার দ্বারা সংযুক্ত করা হয়। অন্য সিরিয়াল যোগাযোগ স্ট্যান্ডার্ডগুলি শত শত বা হাজার হাজার মিটারের তারের চালানোর জন্য উন্নততর অভিযোজন।
এই তারের ট্রান্সমিশন দূরত্ব কম কারণ তারের দৈর্ঘ্য ১৫ মিটারের বেশি যখন তখন প্রতি সেকেন্ডে সর্বোচ্চ বিট সংখ্যার প্রবাহ সীমিত। এর মানে হল যে ট্রান্সমিটিং এবং সংযোগ প্রাপ্তিগুলি ভূমির উপর রেফারেন্স করা হয়। এটি ক্রয় করতে সস্তা এবং যোগদান এবং সংযোগ করা সহজ। এটি ভারসাম্যহীন সার্কিটগুলির জন্য উপযুক্ত। তারের প্রতিটি প্রান্তটি কেবলমাত্র একটি ডিভাইসের সাথে সংযুক্ত করা যেতে পারে।

তথ্যসূত্র
---------

1. ↑  "Serial Cables pinouts and specifications"।
2. ↑  "Pinouts of various serial interfaces"।
"আমার সোনার বাংলা" গানটি তথা আমাদের জাতীয় সঙ্গীতের গীতিকার রবীন্দ্রনাথ ঠাকুর।
**গীতিকার** (ইংরেজি: Lyricist) হলেন যিনি নির্দিষ্ট ভাবে গানের কথা লেখেন। গীতিকাররা গীতিকবি হিসেবেও পরিচিত। গানের ক্ষেত্রে গীতিকাররা মুখ্য ভূমিকা পালন করেন। কারণ তাদের রচিত গীত থেকে সুরকার ও সঙ্গীত পরিচালকরা সঙ্গীতশিল্পীদের দিয়ে গানে সুর বাঁধেন।

গীতিকার-সুরকার
--------------

একজন গীতিকার যখন গীত রচনা ও সুর করার কাজটি করেন তখন তাকে গীতিকার-সুরকার বলে। এক্ষেত্রে গীতিকার গান লিখে প্রয়জনীয় যন্ত্র, যেমন - বেহালা, তবলা, কীবোর্ড, গীটার ব্যবহার করে সুর তৈরি করেন।

গীতিকার-শিল্পী
--------------

একজন গীতিকার যখন গান লেখা এবং গান গাওয়ার কাজটি করেন তখন তাকে গীতিকার-শিল্পী বলা হয়। গীতিকার-শিল্পী অন্য কোন সুরকার বা সঙ্গীত পরিচালক কর্তৃক তার লিখিত গানে কণ্ঠ দিয়ে থাকেন।

সহযোগী গীতিকার
--------------

যখন একই গানের কথা দুই বা ততোধিক গীতিকার রচনা করেন তখন তাদেরকে সহযোগী গীতিকার বলে।

আরও দেখুন
---------

* সঙ্গীতশিল্পী
* সুরকার
* সঙ্গীত পরিচালক

তথ্যসূত্র
---------

1. ↑  "গীতিকার"। *দৈনিক ইত্তেফাক*। ৫ মে ২০১৪। সংগ্রহের তারিখ ২৬ এপ্রিল ২০১৬।

বহি:সংযোগ
---------

|  |
| --- |
| **উইকিপ্রকল্প সঙ্গীত** |
| সঙ্গীত উইকিপ্রকল্পসঙ্গীত উইকিপ্রকল্প |  **গীতিকার** এই নিবন্ধটি  **উইকিপ্রকল্প সঙ্গীতের** অংশ, নিবন্ধটিকে আরো উন্নত করে তুলতে আমাদেরকে সাহায্য করুন। যদি আপনি অংশগ্রহণ করতে চান তবে প্রকল্প পাতায় যান। 
* এই সঙ্গীত উইকিপ্রকল্প সম্পর্কে জানতে চাইলে উইকিপ্রকল্প পাতায় যান
* সাধারণ নির্দেশাবলী: রচনাশৈলী পুস্তিকা
* আপনি কি ভাবে সাহায্য করবেন: বিজ্ঞপ্তি-ফলক, আলোচনা সভা

**সঙ্গীত উইকিপ্রকল্প** - আজ ও আগামীর বাঙালি পাঠকের জন্য শ্রেষ্ঠ সঙ্গীত বিষয়ক তথ্যসূত্র গড়ে তোলার লক্ষ্যে |
| **???** | এই নিবন্ধটির গুরুত্ব এখনও **মূল্যায়িত হয়নি।** |
| **???** | এই নিবন্ধটির গুণমান এখনও **মূল্যায়িত হয়নি।** |
|  |
**বরদরাজপুরম** দক্ষিণ ভারতের তামিলনাড়ু রাজ্যের কাঞ্চীপুরম জেলার শ্রীপেরুম্বুদুর তালুকের অন্তর্গত একটি বৃহৎ গ্রাম। এটি ভৌগোলিকভাবে মুড়িশূর ও মণ্ণিবক্কমের মাঝে অবস্থিত। এর অবস্থান শ্রীপেরুম্বুদুর রাজ্য মহাসড়কের ওপর তাম্বরম পৌরসভা থেকে সাড়ে ছয় কিলোমিটার দক্ষিণ-পশ্চিমে। প্রশাসনিকভাবে এটি কুন্দ্রতুর পঞ্চায়েত সমিতির সদস্যভুক্ত গ্রাম।

অনুন্নত নিকাশি ব্যবস্থার কারণে প্রতিবছর চেন্নাই শহরের দক্ষিণ পশ্চিম দিকে মুড়িশূর ও বরদরাজপুরম লোকালয়ে জলমগ্নতা দেখা যায়। ২০১৮ খ্রিস্টাব্দে বৃহত্তর চেন্নাই পৌরনিগমের অন্তর্ভুক্ত হওয়ার পরও এই সমস্যার বিশেষ সমাধান হয় না। ২০২০ খ্রিস্টাব্দের জুলাই মাসে স্থানীয়রা এই সংক্রান্ত সমস্যা সমাধানের দাবি পেশ করে। সরকারি আধিকারিকদের মতামত অনুসারে সেম্বরমবক্কম জলাশয় থেকে একটি ১৩ কিলোমিটার পাইপলাইন তৈরীর পরিকল্পনা করা হচ্ছে।

জনতত্ত্ব
--------

২০১১ খ্রিস্টাব্দে ভারতের জনগণনা অনুসারে বরদরাজপুরমের জনসংখ্যা হয় ৫,৮৪৬ জন, যেখানে পুরুষ ২,৯৩১ জন ও নারী ২,৯১৫ জন অর্থাৎ প্রতি হাজার পুরুষে ৯৯৫ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৬৫৮ জন যেখানে শিশুপুত্র সংখ্যা ৩৩৮ জন এবং শিশুকন্যা সংখ্যা ৩২০ জন। জনসংখ্যা অনুপাতে শিশু ১১.২৬ শতাংশ। শহরটির সাক্ষরতার হার ছিল ৮৮.৪২ শতাংশ যেখানে পুরুষ সাক্ষরতার হার ৯১.৩৬ শতাংশ ও নারী সাক্ষরতার হার ৮৪.৪৭ শতাংশ। শহরে মোট পরিবার সংখ্যা ১,৪৩০ টি। মোট তফশিলি জাতি ও তফশিলি উপজাতি যথাক্রমে ১,৮১২ ও ৭ জন। মোট শ্রমজীবী ২,৩৪৫ জন।

তথ্যসূত্র
---------

1. ↑
2. ↑
3. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
4. ↑
একশত মার্কিন ডলার নোট, বিশ্বের সবচেয়ে পরিচিত মজুদ মুদ্রার ভৌত রূপ
সবচেয়ে বেশি মজুদকৃত চারটি মজুদ মুদ্রার মুদ্রাপ্রতীক, বাম থেকে ডানে: মার্কিন ডলার, ইউরো, জাপানি ইয়েন, পাউন্ড স্টার্লিং**মজুদ মুদ্রা** বা **নোঙর মুদ্রা** বলতে এমন একটি বৈদেশিক মুদ্রাকে বোঝায় যেটি কোনও দেশের কেন্দ্রীয় ব্যাংক বা অনুরূপ কোনও আর্থিক কর্তৃপক্ষ সেটির বৈদেশিক মুদ্রার মজুদের অংশ হিসেবে তাৎপর্যপূর্ণ পরিমাণে জমা করে রাখে। এই মজুদ মুদ্রাটিকে আন্তর্জাতিক লেনদেন, আন্তর্জাতিক বিনিয়োগ ও বৈশ্বিক অর্থনীতির সমস্ত দিকে ব্যবহার করা যায়। এটিকে প্রায়শই একটি শক্তিশালী মুদ্রা (বা অনমনীয় মুদ্রা) কিংবা একটি নিরাপদ মুদ্রা (safe-haven currency) হিসেবে গণ্য করা হয়। 

১৯শ শতকের প্রায় পুরোটা জুড়ে ও ২০শ শতকের প্রথমার্ধে যুক্তরাজ্যের পাউন্ড স্টার্লিং বিশ্বের প্রধান মজুদ মুদ্রা ছিল। তবে ২০শ শতকের মাঝামাঝি এসে মার্কিন ডলার বিশ্বের আধিপত্য বিস্তারকারী মজুদ মুদ্রায় পরিণত হয়। মার্কিন ডলারের জন্য বিশ্বের প্রয়োজন মার্কিন সরকারকে কম ব্যয়ে অর্থ ঋণ নেবার সুযোগ করে দিয়েছে, এবং এর ফলে প্রতি বছর মার্কিন যুক্তরাষ্ট্র ১০ হাজার কোটি ডলারের বেশি সুবিধা পায়।

তথ্যসূত্র
---------

1. ↑  "The Retirement of Sterling as a Reserve Currency after 1945: Lessons for the US Dollar?", Catherine R. Schenk, Canadian Network for Economic History conference, October 2009.
2. ↑  "The Federal Reserve in the International Sphere", *The Federal Reserve System: Purposes & Functions*, a publication of the Board of Governors of the Federal Reserve System, 9th Edition, June 2005
3. ↑  Rogoff, Kenneth (অক্টোবর ২০১৩)। "America's Endless Budget Battle"। Project Syndicate। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Quantitative Easing vs. Currency Manipulation"। *Investopedia*। সংগ্রহের তারিখ ২০২১-০১-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "What Is a Reserve Currency?"। *Investopedia*। ২০২০-০৯-১৬। সংগ্রহের তারিখ ২০২১-০১-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র

 |
**রবার্ট স্টার্লিং** (ইংরেজি: Robert Sterling; ১৩ নভেম্বর ১৯১৭ – ৩০ মে ২০০৬) একজন আমেরিকান চলচ্চিত্র এবং টেলিভিশন অভিনেতা ছিলেন।

জীবন ও কর্মজীবন
---------------

### প্রাথমিক জীবন

পিটসবার্গ থেকে ৫০মাইল (৮০ কিলোমিটার) উত্তর-পশ্চিমে নিউ কাসল, পেনসিলভানিয়াতে উইলিয়াম স্টার্লিং হার্ট জন্মগ্রহণ করেন। তার পিতা নাম বিল হার্ট যিনি আমেরিকার মেজর বাস্কেটবল লীগের একজন বাস্কেটবল খেলোয়াড়। তিনি পিটসবার্গ বিশ্ববিদ্যালয়ে পড়ালেখা করেন এবং অভিনয় জগতে প্রবেশের আগে তিনি একটি পোশাক বিক্রয়িক হিসেবে কাজ করেন।

### চলচ্চিত্র

১৯৩৯ সালে কলাম্বিয়ান ছবির সঙ্গে স্বাক্ষরের পর, তিনি পশ্চিমা তারকা উইলিয়াম এস হার্ট সঙ্গে নাম সংক্রান্ত বিভ্রান্তি এড়ানোর জন্য নিজেই তার নাম রবার্ট স্টার্লিং রাখেন। ১৯৪৩ সালে তিনি যখন পশ্চিম টেক্সাসের মারফায় সেকেন্ড লেফটেন্যান্ট অফিসার হিসেবে ফ্লাইট প্রশিক্ষনে যোগ দিয়েছিলেন, তখন তার নাম আইনতভাবে পরিবর্তন করা হয় । ১৯৪১ সালে, স্টার্লিং মেট্রো গোল্ডয়িন মায়ের নামে একটি আমেরিকান মিডিয়া কোম্পানীতে গিয়েছিলেন। তিনি কয়েক বছরের জন্য সহঅিভিনেতা হিসেবে কাজ করেন। দ্বিতীয় বিশ্বযুদ্ধে মার্কিন যুক্তরাষ্ট্র সেনাবাহিনীর এয়ার কর্পস এর ফ্লাইট প্রশিক্ষক হিসেবে দায়িত্ব পালনের পর তিনি হলিউডে ফিরে আসেন। কিন্তু ঐ দশকের শেষের দিকে তার চলচ্চিত্র কেরিয়ার হুমকির মুখে পড়ে যায়।

ব্যক্তিগত জীবন
--------------

স্টার্লিং দুইবার বিয়ে করেছিলেন। তার প্রথম বিবাহ ছিল ১৯৪৩ সালে, অভিনেত্রী-গায়িকা *অ্যান সোর্দানের* সাথে। তাদের সংসারে একটি কন্যা সন্তান, প্যাট্রিসিয়া (তিশা স্টার্লিং) জন্ম নেয়, যিনি পরিবর্তিতে অভিনয়কে পেশা হিসেবে বেছে নেন। ১৯৪৯ সালে সোর্দান এবং স্টার্লিং এর বিচ্ছেদ ঘটে। স্টার্লিং তার ব্রডওয়ে থিয়েটার আত্মপ্রকাশের পর পরই অভিনেত্রী-গায়িকা অ্যান জেফ্রিসের সাথে পরিচয় ঘটে এবং তারা ১৯৫১ সালে বিবাহ বন্ধনে আবদ্ধ হন এবং তার মৃত্যু পর্যন্ত তারা একসাথে সংসার করেন। তাদের সংসারে তিনটি পুত্র সন্তান জন্মগ্রহণ করে,তারা হল জেফ্রি, ডানা এবং টেইলর।

মৃত্যু
------

স্টার্লিং ক্যালিফোর্নিয়ার লস এঞ্জেলেসের ব্রেন্টউডে নিজ বাড়িতে ৮৮ বছর বয়সে ২০০৬ সালের ৩০ মে মঙ্গলবার মারা যান। তার ছেলে জেফ্রির মতে, স্টার্লিং মৃত্যু স্বাভাবিক ছিল, কিন্তু তার শেষ জীবনে তিনি বেশ কিছু রোগে আক্রান্ত ছিলেন।

তথ্যসূত্র
---------

1. ↑  1994 personal written memoirs of Col. (Ret.) John B. Boynton, Mr. Hart's flight instructor.
2. ↑  Thomas, Bob (২০০৬-০৬-০১)। "Obituary: Robert Sterling / New Castle native was cast member in TV's 'Topper'"। Post-gazette.com। সংগ্রহের তারিখ ২০১০-০২-১৫।

বহিঃসংযোগ
---------


উইকিমিডিয়া কমন্সে **রবার্ট স্টার্লিং** সংক্রান্ত মিডিয়া রয়েছে।

* ইন্টারনেট মুভি ডেটাবেজে রবার্ট স্টার্লিং (ইংরেজি)
* UPI obituary, "Actor Robert Sterling dead at age 88" June 1, 2006[*স্থায়ীভাবে অকার্যকর সংযোগ*]
* *New York Times* "Robert Sterling, 88, of 'Topper,' Is Dead" June 1 2006
**ক্যালগারি ইসলামিক স্কুল** কানাডার অ্যালবার্টা প্রদেশের ক্যালগারি শহরের উত্তর-পূর্ব অঞ্চলে অবস্থিত একটি শিক্ষাপ্রতিষ্ঠান। স্কুলটিকে কখনও কখনও সংক্ষেপে "সিআইএস" বলা হয়। স্কুলটি আকরাম জুমুয়া মসজিদের সাথে সংযুক্ত (এটি *এনই* মসজিদ নামেও পরিচিত)।

শিক্ষায়তনিক
------------

স্কুলটি কিন্ডারগার্টেন গ্রেড থেকে দ্বাদশ শ্রেণী পর্যন্ত পড়ায় এবং স্কুলের মধ্যে একটি ডে-কেয়ারও (শিশু যত্ন কেন্দ্র) রয়েছে। যারা কুরআন মুখস্থ করতে চায় তাদের জন্য বিদ্যালয়ের মধ্যে একটি তাহফিজ বা কুরআন মুখস্থকরণ কার্যক্রম রয়েছে পাশাপাশি তাদের স্বাভাবিক শিক্ষা সম্পন্ন করার ব্যবস্থা রয়েছে। একাডেমিক পাঠ্যক্রম ছাড়াও বিদ্যালয়টি আরবি, কুরআনিক স্টাডিজ এবং ইসলামিক স্টাডিজ পড়ায়।

স্কুলটিতে ৯০০ এরও বেশি শিক্ষার্থী রয়েছে এবং শিক্ষার্থীদের ধরন বৈচিত্র্যময়। অনেক শিক্ষার্থীরা মধ্যপ্রাচ্য এবং দক্ষিণ এশিয়ার অনেক দেশ থেকে এসেছে।

মিঃ রমি এলহামালভী স্কুলটির অধ্যক্ষ হিসাবে দায়িত্ব পালন করছেন।

ইতিহাস
------

১৯৯২ সালে ক্যালগারি ইসলামিক স্কুলটি প্রতিষ্ঠিত হয়েছিল।

২০১৫ সালের জুলাই মাসে ক্যালগারি ইসলামিক স্কুল এবং মুসলিম কমিউনিটি ফাউন্ডেশন অফ ক্যালগারি (এমসিএফসি) প্যালিসার আঞ্চলিক বিদ্যালয়ের সাথে প্যালিসারের মধ্যে একটি বিকল্প স্কুল কার্যক্রম হওয়ার জন্য একটি চুক্তি করে। এই অংশীদারত্বটি ক্যালগারি ইসলামিক স্কুলের জন্য ধর্মীয় ও সাংস্কৃতিক বিশ্বাস এবং মূল্যবোধকে সম্মান জানিয়ে শিক্ষার্থীদের জন্য শিক্ষাগত সুযোগগুলি আরও উন্নত করার দুর্দান্ত সুযোগ নিয়ে এসেছে।

তথ্যসূত্র
---------

1. 1 2  "Contact"। *www.akramjomaa.ca*। সংগ্রহের তারিখ ২০২১-০৫-০৮।
2. 1 2 3  "About-OUR HISTORY"। *www.akramjomaa.ca*। সংগ্রহের তারিখ ২০২১-০৫-০৮।
3. 1 2  "About - OUR STUDENTS"। *www.akramjomaa.ca*। সংগ্রহের তারিখ ২০২১-০৫-০৮।
4. ↑  "Calgary Islamic school draws 100-deep lineup"। *CBC News*। ২৮ জানুয়ারি ২০১১। সংগ্রহের তারিখ ১৮ ডিসেম্বর ২০১১।
5. ↑  "Our Staff"। *www.akramjomaa.ca*। সংগ্রহের তারিখ ২০২১-০৫-০৮।
6. ↑  "Our school"। ২০১৬-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৭।

বহিঃসংযোগ
---------

* ক্যালগারি ইসলামিক স্কুল
মিথ্রীয়ধর্ম, যা মিথ্রীয় রহস্যসমূহ বা মিথ্রাসের ধর্ম নামেও পরিচিত, ছিল, একটি রোম্য রহস্য ধর্ম যা দেবতা মিথ্রাস্-কে কেন্দ্র করে গড়ে ওঠে। যদিও জরাথুষ্ট্রীয় দেবত্ব ( য়জ়াতা ) মিথ্র-র ইরানী উপাসনা দ্বারা অনুপ্রাণিত, রোমান মিথ্রাস্ একটি নতুন এবং স্বতন্ত্র চিত্রের সাথে যুক্ত, যার সাথে পারস্য এবং গ্রিকো-রোমান অনুশীলনের মধ্যে ধারাবাহিকতা নিয়ে বিতর্ক রয়েছে। রহস্যসমূহগুলি সাম্রাজ্যীক রোমান সেনাবাহিনীর মধ্যে প্রায় ১ম থেকে ৪র্থ সা.সা. শতাব্দীর মধ্যে জনপ্রিয় ছিল। 

মিথ্রাসের উপাসকদের দীক্ষা এবং সাম্প্রদায়িক আচার-বদ্ধ খাবারের সাতটি ধাপের একটি জটিল ব্যবস্থা ছিল। দীক্ষিতরা নিজেদেরকে সিন্ডেক্সিওই বলে সম্বোধন করতো, যার অর্থ- যারা "করমর্দন দ্বারা একত্রিত"। তারা ভূগর্ভস্থ মন্দিরে মিলিত হত, যাকে এখন মিথ্র্যাআ (একবচন মিথ্রিঅ্যাউম্ ) বলা হয়, যা প্রচুর পরিমাণে বেঁচে এখনো আছে। অনুমান করা হয় এই ধর্মের কেন্দ্র ছিল রোমে, এবং সাম্রাজ্যের পশ্চিম অর্ধেক, দক্ষিণে রোমান আফ্রিকা এবং নুমিডিয়া পর্যন্ত, রোমান ডেসিয়া, ও রোমান ব্রিটেনের উত্তরেও, জনপ্রিয় ছিল , এবং পূর্বে রোমান সিরিয়ায় কিছুটা হলেও জনপ্রিয় ছিল।

মিথ্রীয়ধর্ম প্রাথমিক খ্রীস্টধর্মের প্রতিদ্বন্দ্বী হিসাবে দেখা হয়। ৪র্থ শতাব্দী সাধারণ সালে , মিথ্রীয়ধর্মাবলম্বীরা খ্রিস্টানদের কাছ থেকে নিপীড়নের মুখোমুখি হয়েছিল এবং পরবর্তীতে শতাব্দীর শেষের দিকে রোমান সাম্রাজ্যে ধর্মটি দমন ও নির্মূল করা হয়েছিল। 

অনেক প্রত্নতাত্ত্বিক নিদর্শন যার মধ্যে রয়েছে মিলনস্থল, স্মৃতিস্তম্ভ এবং শিল্পকর্ম, সমগ্র রোমান সাম্রাজ্য জুড়ে মিথ্রীয়ধর্ম সম্পর্কে আধুনিক জ্ঞানে অবদান রেখেছে। মিথ্রাসের প্রতিমাসংক্রান্ত দৃশ্যে দেখানো হয়েছে যে তিনি একটি শিলা থেকে জন্মগ্রহণ করছেন, একটি ষাঁড় বধ করছেন এবং দেবতা সোলের (সূর্য) সাথে একটি ভোজ ভাগ করেছেন। প্রায় 420 প্রত্নতাত্ত্বিক-স্থানগুলিতে ধর্মের সাথে সম্পর্কিত উপকরণ পাওয়া গেছে। পাওয়া জিনিসের মধ্যে প্রায় 1000 শিলালিপি, 700 ষাঁড় হত্যার দৃশ্যের উদাহরণ ( বৃষবধ ), এবং প্রায় 400টি অন্যান্য স্মৃতিস্তম্ভ। এটা অনুমান করা হয়েছে যে অন্তত 680 মিথ্র্যাআ হবে রোম শহরে । ধর্ম থেকে কোন লিখিত আখ্যান বা ধর্মতত্ত্ব টিকে নেই; সীমিত তথ্য গ্রীক এবং লাতিন সাহিত্যের শিলালিপি এবং সংক্ষিপ্ত বা সামান্য সন্দর্ভ থেকে প্রাপ্ত করা যেতে পারে। শারীরিক প্রমাণের ব্যাখ্যা সমস্যাযুক্ত এবং প্রতিদ্বন্দ্বিতাপূর্ণ রয়ে গেছে।
**লতিফা ইবনে জিয়াতেন** (আরবি: لطيفة بن زياتين, জন্ম ১ জানুয়ারি ১৯৬০, তেতৌয়ান, মরক্কো) হলেন একজন ফরাসি মরোক্কান, যিনি ২০১২ সালে ফ্রান্সের তুলুজে সন্ত্রাসী হামলায় নিহত ইমাদ ইবনে জিয়াতেনের মা।

জীবনী
-----

ইমাদ ইবনে জিয়াতেন
লতিফা ইবনে জিয়াতেন ১৭ বছর বয়সে ১৯৭৭ সালে ফ্রান্সে আসেন। তার স্বামী ফরাসি রেলওয়ে বিভাগে চাকরি করতেন। লতিফা ইবনে জিয়াতেন চার ছেলে ও এক মেয়ের জননী।

তার এক ছেলে ইমাদ ইবনে জিয়াতেন দেশটির প্রথম প্যারাট্রুপ রেজিমেন্টে সার্জেন্ট পদে কর্মরত ছিলেন। ২০১২ সালের ১২ মার্চ এক সন্ত্রাসী হামলায় নিহত হন তিনি।

লতিফা ইবনে জিয়াতেন তখন মিউজিয়াম অব ফাইন আর্টস অব রৌয়েনে কর্মরত ছিলেন। তার ছেলের মৃত্যুর পর তিনি ইজার্দসে গমন করেন, যেখানে সন্ত্রাসী হামলাকারী থাকত। ২০১২ সালের এপ্রিলে তিনি ইমাদ ইবনে জিয়াতেন ইয়ুথ অ্যাসোসিয়েশন ফর পিস গঠন করেন। সংগঠনটি পিছিয়ে থাকে অঞ্চলের যুবসমাজ নিয়ে কাজ করা ছাড়াও ধর্মনিরপেক্ষতা ও আন্তঃধর্মীয় সংলাপ প্রসারে কাজ করে যাচ্ছে। সংগঠনটির পৃষ্ঠপোষক হলেন জামাল দেব্বৌজি। সংগঠনটির কার্যালয় ফ্রান্সের রাজধানী প্যারিসে অবস্থিত।

২০১৪ সালের ফেব্রুয়ারিতে তাকে দেশটির রিপ্রেজেন্টেটিভ কাউন্সিল অব জিউইশ ইন্সটিটিউশনস ইন ফ্রান্স তাকে তার সংগঠনের কর্মকাণ্ডের জন্য সম্মানিত করেছিল। তার সংগঠনটি দেশটির শিক্ষা মন্ত্রণালয় থেকেও অনুদান পেয়ে থাকে।

২০১৫ সালের জানুয়ারিতে তিনি প্যারিসের একটি সিনাগোগে শার্লি এবদো হামলায় নিহতের স্মরণে মোমবাতি প্রজ্বলনের অনুষ্ঠানে আমন্ত্রিত হয়েছিলেন।

২০১৫ সাকে তিনি শিরাক ফাউন্ডেশন থেকে সহিংসতাবিরোধী পুরস্কার লাভ করেন। ২০১৬ সালে তিনি আন্তর্জাতিক সাহসী নারী পুরস্কার লাভ করেন।

কর্ম
----

* *মোর্ত পৌর লা ফ্রান্স : মোহামেদ মেরাহ আ টুতে মোন ফিলস*, প্যারিস ফ্লামারিওন, ২০১৩, ২৬৮ আইএসবিএন ৯৭৮-২-০৮-১২৯৬১২-১

পুরস্কার ও সম্মাননা
-------------------

* লেজিওঁ দনর
* সহিংসতাবিরোধী পুরস্কার ২০১৫
* আন্তর্জাতিক সাহসী নারী পুরস্কার ২০১৬

তথ্যসূত্র
---------

1. ↑  Ondine Millot, Latifa Ibn Ziaten
2. ↑  Nathalie Segaunes, Nathalie Segaunes, "Le lamento de Latifa Ibn Ziaten, exhibée, récompensée et oubliée", *L'Opinion*, 19 novembre 2015.
3. ↑  Olivier Le Naire, "Affaire Merah : Latifa Ibn Ziaten, au nom du fils ", *L'Express*, mars 2013.
4. ↑  Décret du 13 juillet 2015 portant promotion et nomination, JORF
5. ↑  « 2016 International Women of Courage Award »[*স্থায়ীভাবে অকার্যকর সংযোগ*], *state.gov*.